text: 300 børn og unge mødtes til DM i rugby
  29 april 2017 kl. 14.04
  Erritsø GIF Rugby er vært for årets første DM-runde i rugby for ungdomshold. De unge spillere er fordelt på 27 hold, som kæmper om at score fleste points med den ovale bold
  Lørdag var græsbanerne ved Erritsø Idrætscenter befolket af godt 300 børn og unge mellem seks og 18 år fra rugbyklubber i hele Danmark.
  Langt de fleste, der spiller rugby, er drenge. Men DM-runden i Erritsø havde også deltagelse af enkelte pigehold.
  Danmarksmesterskabet i rugby for ungdomshold afholdes hvert år af Dansk Rugby Union. Mesterskabet afgøres over seks lørdage fra april til november med tre runder i klubber vest for Storebælt og tre runder i klubber øst for Storebælt.
  